EkBass/fiwiki-20250220-pages-articles huggingface dataset:
Tuija Välipakka

thumb|Tuija Välipakka Tampereen Kirjamessuilla 2012. Tuija Välipakka (s. 3. elokuuta 1967 Hämeenlinna) on tamperelainen kirjailija. Häneltä on julkaistu useita runokokoelmia, romaaneja ja tietokirjallisuutta. Välipakka on opiskellut runoutta ja proosaa Viita-akatemiassa. Hänen esikoisrunokokoelmansa Lasimorsian ilmestyi vuonna 2003. Välipakan ensimmäinen romaani Härkätanssija ilmestyi vuonna 2004 ja toinen romaani Maailman vahvin tyttö vuonna 2007. Vuonna 2007 ilmestyi Välipakan ja Arja Lehtosaaren toimittama narsismia käsittelevä tietokirja Sata tapaa tappaa sielu: Narsismin uhrit kertovat. Välipakka on käsitellyt samaa teemaa myös romaanissaan Härkätanssija. Välipakka on myös kirjoittanut lastenrunoja Yle TV1:n Lastenohjelmien vuonna 1998 esittämään Runokynä-sarjaan (toim. Laura Lilja-Haataja). Välipakan puoliso on lastenkirurgian erikoislääkäri Jarmo Välipakka, ja heillä on kolme tytärtä. Välipakan eno oli iskelmäsanoittaja ja levytuottaja Vexi Salmi.Nina Lehtinen: Kaikki, mitä pinta ei paljasta. Aamulehti 16. helmikuuta 2019, s. B2–B3. Alma Media. == Teoksia == ===Runokokoelmat=== * * * * * Saari josta olen poissa. Helsinki: Siltala, 2024. ISBN 9789523882607. ===Romaanit=== * * ===Tietokirjat=== * ===Muut teokset=== * Välipakka, Tuija: One Hundred Red Things In Summer (digitaalinen virtuaalirunopeli), Nokturno, 2018 == Palkinnot ja ehdokkuudet == * Nihil Interit ry:n runouspalkinto 2014 (Take away) * Tampereen kaupungin kirjallisuuspalkinto 2010, 2018 * Lause-Finlandia 2019 ==Lähteet== Luokka:Suomalaiset kirjailijat Luokka:Vuonna 1967 syntyneet Luokka:Elävät henkilöt
Héctor Rebaque

Héctor Alonso Rebaque (s. 5. helmikuuta 1956 México, Meksiko) on entinen meksikolainen autourheilija ja Formula 1 -kuljettaja. ==Ura== Rebaquen ura alkoi 1970-luvulla, jolloin hän ajoi urheiluauto- ja kestävyysajoja vuonna 1974 ja pienistä formulasarjoista Formula Atlanticia. Vuoden 1974 Le Mansin 24 tunnin ajot päättyivät keskeytykseen, mutta samana vuonna hän voitti IMSA GT Championship -sarjan Meksikon osakilpailun. Formula 2 -sarjassa Rebaque ajoi yhden kauden vuonna 1975, jossa sijoittui parhaimmillaan neljänneksi Thruxtonin osakilpailussa. Rebaque osallistui urallaan 58 Formula 1 -osakilpailuun, joissa hän saavutti 13 MM-pistettä. Hänen uransa paras tulos tuli viimeiseksi jääneeltä kaudelta , jolloin hän keräsi Brabham-tallin autolla 11 MM-pistettä ja sijoittui kuljettajien MM-sarjassa kymmenenneksi. Rebaque oli kolmasti neljäs (Argentiinan GP:ssä mahdollisuudet palkintokorokesijaan kariutuivat auton jakajan hajoamiseen). Hän perusti myös omaa nimeään kantaneen tallin, jossa ajoi sekä Lotuksen asiakastallina että itse valmistetulla autolla. Formula ykkösten jälkeen Rebaque siirtyi CART- sarjaan monien muiden saman aikakauden kuljettajien tapaan. Siellä hän ajoi vain kauden 1982, mutta onnistui voittamaan kauden viimeisen osakilpailun. Saman vuoden Indianapolis 500 -kilpailussa hän sijoittui kolmanneksitoista. Uransa viimeisen kilpailun Rebaque ajoi F1-sarjan ulkopuolisessa osakilpailussa Race of Champions -tapahtumassa vuonna 1983. ===Formula 1-tulokset=== (avain) Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet Hesketh Racing Hesketh 308E Ford Cosworth DFV 3.0 V8 ARG BRA RSA USW ESP MON BEL SWE FRA GBR GER AUT NED ITA USA CAN JPN - 0 Team Rebaque Lotus 78 Ford Cosworth DFV 3.0 V8 ARG BRA RSA USW MON BEL ESP SWE FRA GBR GER AUT NED ITA USA CAN 19\. 1 Team Rebaque Lotus 79 Ford Cosworth DFV 3.0 V8 ARG BRA RSA USW ESP BEL MON FRA GBR GER AUT NED \- 0 Team Rebaque Rebaque HR100 Ford Cosworth DFV 3.0 V8 ITA CAN USA \- 0 Parmalat Racing Team Brabham BT49 Ford Cosworth DFV 3.0 V8 ARG BRA RSA USW BEL MON FRA GBR GER AUT NED ITA CAN USA 20\. 1 Parmalat Racing Team Brabham BT49C Ford Cosworth DFV 3.0 V8 USW BRA ARG SMR BEL MON ESP FRA GBR GER AUT NED ITA CAN CPL 10\. 11 ==Muuta== Rebaque on kilpauransa jälkeen toiminut kotimaassaan arkkitehtina. Méxicon radan Autódromo Hermanos Rodríguezin yksi mutkista on nimetty hänen mukaansa. == Lähteet == Luokka:Champ Car -kuljettajat Luokka:Meksikolaiset Formula 1 -kuljettajat Luokka:Vuonna 1956 syntyneet Luokka:Elävät henkilöt
Deemster

Deemster () on Mansaaren tuomioistuimien tuomareista käytettävä nimitys. Saarella on kolme täysipäiväistä deemsteriä ja yksi vetoomustuomari (Judge of Appeal). Deemster kuuluttaa uudet lait lukemalla ne ääneen kuulijoille englanniksi ja manksiksi saaren kansallispäivänä, joka on Tynwald-päivä. ==Aiheesta muualla== *Mansaaren tuomioistuimet Luokka:Oikeusalan ammatit Luokka:Mansaari Luokka:Tuomioistuimet
Moe!

Moe! on Raptorin vuonna 1990 julkaistu esikoisalbumi. Levyltä löytyvät muun muassa kappaleet ”Oi beibi”, ”Debi Gibson”, ”Tuhansien Sulojen maa”, ”Rane”, ”Armeija” ja ”Rattijuoppo”. Albumin nimi tulee albumin lopussa olevasta noin kahden sekunnin pituisesta piiloraidasta. Kyseinen lausahdus on Raptorin suomennos räppäreiden ”yo!”-tervehdyksestä. Kappale ”Esko A.” ei kerro keskustapoliitikko Esko Ahosta, vaan Kristillisen liiton kansanedustajasta ja puheenjohtajasta Esko Almgrenista. Sen sijaan vuonna 1991 julkaistulla albumilla Tulevat tänne sotkemaan meidän ajopuuteorian oleva kappale ”S.K.A.H. (Ime mun sitä)” sisältää Esko A! -huudon hieman muutettuna ja kertoo Esko Ahosta. Vuonna 1990 Hannu Peltomaa ohjasi dokumenttielokuvan Raptori Moe!, joka oli konserttikollaasi vuoden 1990 keikoilta. == Kappaleet == # Minä ja ryhmä – 03:09 # Rane –; 02:32 # Rattijuoppo – 03:10 # Jutka ja Kunkka – 03:28 # Tuhansien Sulojen maa – 02:37 # Raptori – 02:35 # Oi beibi – 03:25 # Olviräppi – 01:22 (san. Aleksis Kivi) # Debi Gibson - 03:57 # Esko A. – 03:07 # Armeija – 02:52 # Piiloraita: Moe! – 00:02 == Lähteet == == Aiheesta muualla == * Juha Merimaa: Raptori – Raptori (1990). Nrgm.fi 5.8.2013. Luokka:Vuoden 1990 esikoisalbumit Luokka:Raptorin albumit
John Nettles

John Vivian Drummond Nettles (s. 11. lokakuuta 1943 Manchester, Englanti, Yhdistynyt kuningaskunta) on englantilainen näyttelijä, joka parhaiten tunnetaan rooleistaan sarjoissa Bergerac sekä Midsomerin murhat. == Ura == 1960-luvun alussa, opiskellessaan Southamptonin yliopistossa historiaa ja filosofiaa, Nettles kiinnostui ensi kertaa näyttelemisestä. Yliopiston jälkeen hän liittyi Royal Court Theatreen tehden lukuisia teatterirooleja, jotka tosin usein olivat pieniä sivuosia. 1970-luvun taitteessa hän esiintyi Northcott Theatressa Exeterissa ja sai samoihin aikoihin ensimmäisen valkokangasroolinsa Jerry Lewisin ohjaamassa elokuvassa Kahden kelmin kepposet. Vuosina 1971–1972 hän esitti tohtori Ian Mackenzien osaa draamasarjassa Ashtonin perhe, jonka jälkeen hän teki useita pienempiä rooleja televisiosarjoissa. Esiintyessään Royal Shakespeare Companyssa Stratford-upon-Avonissa Nettlesille tarjottiin siihenastisen uransa suurinta roolia Jim Bergeracina Jerseyn Kanaalisaarelle sijoittuneessa poliisisarjassa Bergerac. Sarjaa kuvattiin vuosina 1981–1991 yhteensä 87 jakson verran. Bergeracin päätyttyä Nettles palasi teatterin pariin esiintyen muutaman kauden Royal Shakespeare Companyssa. Seuraava Nettlesin suuri rooli oli ylikomisario Tom Barnabyn osa rikossarjassa Midsomerin murhat. Caroline Grahamin romaaneihin perustuvaa sarjaa on kuvattu vuodesta 1997. Hän on myös tuttu selostajaääni useasta dokumenttisarjasta. == Palkinnot == John Nettles sai Brittiläisen imperiumin ritarikunnan arvonimen vuonna 2010. == Lähteet == Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1943 syntyneet Luokka:Elävät henkilöt
Tulevat tänne sotkemaan meidän ajopuuteorian

Tulevat tänne sotkemaan meidän ajopuuteorian on Raptorin vuonna 1991 julkaistu toinen studioalbumi. Levyn tunnetuimpia kappaleita ovat muun muassa "Karvanoppaelvis", "Sukellus pumpuliin" ja "S.K.A.H (Ime mun sitä!)". Albumin ilmestymisen jälkeen yhtye lopetti ja piti taukoa lähes kymmenen vuotta. Uutta materiaalia tuli vasta vuonna 2000 ilmestyneellä Ouu-raisakson! -albumilla. CD-versiossa albumin kappaleiden jälkeen levyltä löytyy noin 35 minuutin ajan lyhyitä piiloraitoja, joista viimeinen on albumin nimenkin saanut "Tulevat tänne sotkemaan meidän ajopuuteorian". ==Kappaleet== # # # # # # # # # # # Piiloraidat == Kokoonpano == * Izmo – soitot, taustalaulu * Kaivo – laulu, rap, taustalaulu * JuFo III – rap, taustalaulu ===Vierailevat muusikot=== * Mitro – soitot * Bulltone Rhythm Section – rytmitykset (B1) * Pasi Ervi – saksofoni, taustalaulu (B1) * Janne Haavisto – rummut * Ona Kamu – laulu * Hannu Korkeamäki – kitara * Kaija Kärkinen – laulu * DJ General Njassa – puhe * Jukka Orma – tokaisu (A4) * Pera Pirkola – taustalaulu * Marko Putkonen – ääni * MC Nikke T – kommentti Luokka:Raptorin albumit Luokka:Vuoden 1991 albumit
2060

== Ennustettuja tapahtumia == * Isaac Newtonin arvion mukaan maailmanloppu koittaa ja Jeesuksen johtaman tuhatvuotisen valtakunnan aika alkaa aikaisintaan tällöin * Benin juhlii sadatta itsenäisyyspäiväänsä == Lähteet == Luokka:2060-luku
Väriaberraatio

Väriaberraatio eli kromaattinen aberraatio on valon erilaisesta taittumisesta johtuva ilmiö. Spektrin pienemmät aallonpituudet taittuvat linssissä enemmän kuin spektrin suuremmat aallonpituudet. Valon taittuminen riippuu linssin (tai muun taittavan esineen) taitekertoimesta. Taitekerroin riippuu taas valon aallonpituudesta, tästä seuraa se, että eri aallonpituudet taittuvat eri kulmissa, jolloin havaitaan väriaberraatio. Karkeasti yleistäen voidaan sanoa, että sininen valo taittuu enemmän kuin punainen. Värien erilaisen taittumisen seurauksena on se, että tietystä kohteesta muodostuu linssin taakse useita eri värisiä kohteita hieman eri paikkaan. Väriaberraatiota hyödynnetään varsinkin silloin, kun halutaan muodostaa kohteesta sen spektri. Se on kuitenkin vakava ongelma, mikäli halutaan luoda mahdollisimman tarkkoja kuvia kohteista. Ongelma voidaan korjata niin sanotulla akromaattisella objektiivilla. == Lähteet == *Väriaberraatio , Hannu Karttunen == Aiheesta muualla == Luokka:Optiikka
Ouu-raisakson!

Ouu-raisakson! on Raptorin vuonna 2000 julkaistu studioalbumi. Levyn 14 kappaleesta neljä on aivan uusia ja loput remixversioita yhtyeen vanhoista kappaleista. Albumi pysyi vuonna 2000 Suomen virallisella listalla kymmenen viikkoa, tosin se ei saavuttanut samanlaista suosiota kuin yhtyeen aiemmat albumit. Parhain sijoitus oli viikolla 25, sija 11. Levystä löytyy perinteisten kappaleiden lisäksi noin 25 minuutin ajan piiloraitoja. == Kappaleet == # # # # # # # # # # # # # # # Piiloraidat == Lähteet == Luokka:Raptorin albumit Luokka:Vuoden 2000 albumit
Amy Hempel

Amy Hempel (s. 14. joulukuuta 1951 Chicago, Illinois, Yhdysvallat) on yhdysvaltalainen kirjailija, journalisti sekä Sarah Lawrence -collegen professori. Hempel asuu New Yorkissa, Yhdysvalloissa. Hempelin kirjoitustyyliä on kuvattu minimalistiseksi. Kirjailija Gordon Lishin oppilaana Amy Hempel kirjoitti ensimmäiset novellinsa. Gordon Lish oli niin vaikuttunut Hempelin töistä että auttoi häntä julkaisemaan ensimmäisen novellikokoelmansa, Reasons to Live (1985). Hempel on sittemmin julkaissut kolme muuta novellikokoelmaa, At the Gates of the Animal Kingdom (1990), Tumble Home (1997) ja The Dog of the Marriage (2005). Amy Hempel toimitti Jim Shepardin kanssa runokokoelman Unleashed – Poems by Writers’ Dogs (1995). Hempelin kirjoittamia artikkeleita, esseitä ja novelleja on julkaistu lukuisissa lehdissä ja aikakausjulkaisuissa. Vuonna 2006 julkaistiin kirja The Collected Stories of Amy Hempel, joka sisältää hänen kaikki neljä aiemmin julkaistua novellikokoelmaansa. Raymond Carverin ja Mary Robisonin ohella Hempel on harvoja ainoastaan novelleilla maineensa luoneita kirjailijoita. Hänen tunnetuimpiin ihailijoihinsa lukeutuu kirjailija Chuck Palahniuk, joka on kirjoittanut Hempelistä esseen nimeltään Chasing Amy. ==Bibliografia== *Reasons to Live (1985) *At the Gates of the Animal Kingdom (1990) *Tumble Home (1997) *The Dog of the Marriage (2005) *The Collected Stories (2006) Luokka:Yhdysvaltalaiset kirjailijat Luokka:Vuonna 1951 syntyneet Luokka:Elävät henkilöt
Brasilian Grand Prix 1980

Brasilian Grand Prix 1980 oli Formula 1 -sarjan osakilpailu, joka ajettiin 27. tammikuuta 1980 Interlagosin radalla Brasiliassa. Kilpailun voitti Renault'lla ajanut René Arnoux. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 16 René Arnoux Renault 40 1.40.01,33 6 9 2 12 Elio de Angelis Lotus-Ford 40 + 21,86 7 6 3 27 Alan Jones Williams-Ford 40 + 1.06,11 10 4 4 25 Didier Pironi Ligier-Ford 40 + 1.40,13 2 3 5 8 Alain Prost McLaren-Ford 40 + 2.25,41 13 2 6 29 Riccardo Patrese Arrows-Ford 39 + 1 krs. 14 1 7 9 Marc Surer ATS-Ford 39 + 1 krs. 20 8 6 Ricardo Zunino Brabham-Ford 39 + 1 krs. 18 9 21 Keke Rosberg Fittipaldi-Ford 39 + 1 krs. 15 10 30 Jochen Mass Arrows-Ford 39 + 1 krs. 16 11 7 John Watson McLaren-Ford 39 + 1 krs. 23 12 3 Jean-Pierre Jarier Tyrrell-Ford 39 + 1 krs. 22 13 23 Bruno Giacomelli Alfa Romeo 39 + 1 krs. 17 14 4 Derek Daly Tyrrell-Ford 38 + 2 krs. 24 15 20 Emerson Fittipaldi Fittipaldi-Ford 38 + 2 krs. 19 16 2 Gilles Villeneuve Ferrari 36 Kaasu 3 Kesk. 22 Patrick Depailler Alfa Romeo 33 Sähköt 21 Kesk. 15 Jean- Pierre Jabouille Renault 25 Turbo 1 Kesk. 5 Nelson Piquet Brabham-Ford 14 Jousitus 9 Kesk. 26 Jacques Laffite Ligier-Ford 13 Sähköt 5 Kesk. 14 Clay Regazzoni Ensign-Ford 13 Moottori 12 Kesk. 1 Jody Scheckter Ferrari 10 Moottori 8 Kesk. 11 Mario Andretti Lotus-Ford 1 Ulosajo 4 Kesk. 28 Carlos Reutemann Williams-Ford 1 Vetoakseli 11 DNQ 10 Jan Lammers ATS-Ford DNQ 18 Dave Kennedy Shadow-Ford DNQ 17 Stefan Johansson Shadow-Ford DNQ 31 Eddie Cheever Osella-Ford == Muuta == *Paalupaikka: Jean-Pierre Jabouille – 2.21,40 *Nopein kierros: René Arnoux – 2.27,31 (kierroksella 22) *Elio de Angelisin uran ensimmäinen palkintosija *Didier Pironin ensimmäinen eturivin lähtöruutu (2.) == Lähteet == Luokka:Formula 1 -kausi 1980 Luokka:Brasilian Grand Prix
Kone (albumi)

Kone on vuoden 1994 Tenavatähti-lastenlaulukilpailun voittaneen ja myöhemmin näyttelijänä sekä jalkapalloilijana vaikuttaneen Konsta Hietasen albumi vuodelta 1994. Albumin julkaisi Flamingo Music. ==Kappaleet== # # # # # # # # # # # # Luokka:Vuoden 1994 esikoisalbumit Luokka:Suomalaiset lastenalbumit Luokka:Tenavatähtien sooloalbumit
An Historical Account of Two Notable Corruptions of Scripture

An Historical Account of Two Notable Corruptions of Scripture () on englantilaisen matemaatikon ja fyysikon Sir Isaac Newtonin vuonna 1690 kirjoittama tutkielma, joka julkaistiin postuumisti vuonna 1754. Tutkielma käsittelee kahden Uuden testamentin kirjoituksen tuhoutumisia, jotka koskevat Raamatun kohtia 1. Joh 5:7–8 ja Tim. 3:16. Newton arveli tutkielman julkaisemisen olevan liian vaarallista Englannissa. Tuohon aikaan kolminaisuusoppia vastustavia vainottiin. Newton lähetti käsikirjoituksensa John Lockelle ja pyysi tätä kääntämään kirjoituksen ranskaksi ja julkaisemaan kirjoituksen Ranskassa. Kaksi vuotta myöhemmin Newton sai tietää, että kirjoitusta yritettiin julkaista latinankielisenä nimettömänä käännöksenä. Newton painosti Lockea estämään latinankielisen käännöksen julkaisemista. == Lähteet == Luokka:Isaac Newton Luokka:Raamatuntutkimus
Punalippu

Punalippu voi olla *punainen lippu, vallankumouksen vertauskuva ja useiden vasemmistolaisten aatteiden tunnus *Punalippu, brittiläinen työväenlaulu *Punalippu, Petroskoissa ilmestyvän suomenkielisen kulttuurilehden Carelian entinen nimi.
Etelä-Afrikan Grand Prix 1980

Etelä-Afrikan Grand Prix 1980 oli Formula 1 -sarjan osakilpailu, joka ajettiin 1. maaliskuuta 1980 Kyalamin radalla Etelä-Afrikassa. Kilpailun voitti Renault'lla ajanut René Arnoux, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 16 René Arnoux Renault 78 1.36.52,54 2 9 2 26 Jacques Laffite Ligier-Ford 78 + 34,07 4 6 3 25 Didier Pironi Ligier-Ford 78 + 52,49 5 4 4 5 Nelson Piquet Brabham-Ford 78 + 1.01,02 3 3 5 28 Carlos Reutemann Williams-Ford 77 + 1 krs. 6 2 6 30 Jochen Mass Arrows-Ford 77 + 1 krs. 19 1 7 3 Jean-Pierre Jarier Tyrrell-Ford 77 + 1 krs. 13 8 20 Emerson Fittipaldi Fittipaldi-Ford 77 + 1 krs. 18 9 14 Clay Regazzoni Ensign-Ford 77 + 1 krs. 20 10 6 Ricardo Zunino Brabham-Ford 77 + 1 krs. 17 11 7 John Watson McLaren-Ford 76 + 2 krs. 21 12 11 Mario Andretti Lotus-Ford 76 + 2 krs. 15 13 17 Geoff Lees Shadow-Ford 70 Jousitus 24 Kesk. 23 Bruno Giacomelli Alfa Romeo 69 Moottori 12 Kesk. 15 Jean- Pierre Jabouille Renault 61 Rengasrikko 1 Kesk. 4 Derek Daly Tyrrell-Ford 61 Rengasrikko 16 Kesk. 21 Keke Rosberg Fittipaldi-Ford 58 Ulosajo 23 NC 22 Patrick Depailler Alfa Romeo 53 Ei sijoittunut 7 Kesk. 27 Alan Jones Williams- Ford 34 Gearbox 8 Kesk. 2 Gilles Villeneuve Ferrari 31 Voimansiirto 10 Kesk. 1 Jody Scheckter Ferrari 14 Moottori 9 Kesk. 29 Riccardo Patrese Arrows-Ford 10 Ulosajo 11 Kesk. 31 Eddie Cheever Osella-Ford 8 Ulosajo 22 Kesk. 12 Elio de Angelis Lotus-Ford 1 Ulosajo 14 DNQ 8 Alain Prost McLaren-Ford DNQ 18 Dave Kennedy Shadow-Ford DNQ 10 Jan Lammers ATS-Ford == Muuta == *Paalupaikka: Jean-Pierre Jabouille – 1.10,00 *Nopein kierros: René Arnoux – 1.13,15 (kierroksella 51) *Tyrrellin 150. kilpailu == Lähteet == Luokka:Formula 1 -kausi 1980 Luokka:Etelä-Afrikan Grand Prix
Sanja

Sanja on ortodoksista alkuperää oleva naisen etunimi. Ortodoksisen kalenterin mukaan Sanjan nimipäivää vietetään 23. huhtikuuta. Sanja-nimen pyhittäjä on marttyyri Aleksandra . Suomen Digi- ja väestötietoviraston Nimipalvelun mukaan nimi Sanja on vuoden 2019 loppuun mennessä annettu 362 henkilölle. Heistä 160 on syntynyt vuosina 1980–1999. Sanja on yleinen nimi esimerkiksi entisen Jugoslavian maissa. Italiassa se on miehen nimi. == Tunnettuja Sanjoja == * Sanja Ilić (1951–2021), serbialainen lauluntekijä, kosketinsoittaja, arkkitehti ja vuoden 2018 euroviisuedustaja * Sanja Iveković (s. 1949), kroatialainen taiteilija * Sanja Jovanović (s. 1986), kroatialainen uimari * Sanja Vučić (s. 1993), serbialainen laulaja ja lauluntekijä == Lähteet == Luokka:Etunimet
Kirkniemi

Kirkniemi (ruots. Gerknäs) on Lohjan 30. kaupunginosa. Se sijaitsee Virkkalasta lounaaseen. Kaupunginosan nimi tulee alueella sijaitsevasta Kirkniemen kartanosta. Puhekielessä Kirkniemellä tarkoitetaan usein myös suurta osaa Jönsbölen kaupunginosasta. Myös Kirkniemen paperitehdas sijaitsee Jönsbölessä. Kirkniemen vanha kylän raja kulkee Pikkujärven luoteissuuntaista rantaa pitkin Ruumissaaren pohjoispuoliselle salmelle ja siitä Mangsönsaaren läpi nykyistä kunnan rajaa pitkin Ristenen tilan maille. Ristenenistä (Ristens) raja jatkuu pohjois-koillissuuntaisesti kohti Smedsgårdia ja siitä takaisin Pikkujärven rantaan. Nykyinen kaava-alue käsittää vain Kirkniemen eteläisen osan. ==Lähteet== ==Aiheesta muualla== *Kirkiniemen kartanon vaiheita Torsti Salosen sivuilla Luokka:Lohjan kaupunginosat
Daniel Pinkham

Daniel Rogers Pinkham, Jr. (5. kesäkuuta 1923 – 18. joulukuuta 2006) oli yhdysvaltalainen säveltäjä. Pinkham oli kotoisin Massachusettsista. Hänen tärkeimpiä opettajiaan olivat Walter Piston, Aaron Copland, Wanda Landowska, E. Power Biggs, Samuel Barber, Arthur Honegger ja Nadia Boulanger. Hänen tärkeimmät soittimensa olivat cembalo ja urut. Pinkham pääsi Bostonin konservatorion opettajaksi vuonna 1946. Vuodesta 1959 kuolemaansa 2006 hän opetti New England Conservatory of Musicissa. Hän opetti lyhyitä ajanjaksoja myös muissa merkittävissä oppilaitoksissa, kuten Harvardin yliopistossa, ja hänen oppilaitaan oli jazzmuusikkona tunnetuksi tullut Gigi Gryce. Pinkham soitti ammattimaisesti myös cembaloa ja urkuja. Hän toimi pitkään muun muassa King’s Chapelin urkurina Bostonissa. Alan Hovhanessin duo cembalolle ja viululle oli kirjoitettu tilaustyönä Pinkhamille ja viulisti Robert Brinkille. Kroonista lymfaattista leukemiaa sairastanut Pinkham kuoli Massachusettsissa 83-vuotiaana 18. joulukuuta 2006. Pinkhamin tunnetuimmat teokset ovat kirkkomusiikkia, jossa uruilla on usein oleellinen osa. Hän oli kuitenkin varsin tuottelias musiikintekijä ja kirjoitti myös lukuisissa muissa musiikinlajeissa. Luokka:Yhdysvaltalaiset säveltäjät Luokka:Vuonna 1923 syntyneet Luokka:Vuonna 2006 kuolleet
Meikit, ketjut ja vyöt

Meikit, ketjut ja vyöt on Maija Vilkkumaan toinen studioalbumi. Se julkaistiin vuonna 2001. Albumia on myyty lähes 37 000 kappaletta. Heti julkaisun jälkeen levy nousi Suomen virallisen albumilistan kärkeen ja pysytteli siellä kolme viikkoa. == Kappaleet == Kaikki kappaleet on säveltänyt ja sanoittanut Maija Vilkkumaa.Albumin Meikit, ketjut ja vyöt (CD, 8573-88113-2) kansitekstit. == Kokoonpano == * Maija Vilkkumaa – laulu, kitara (kappale 5) * Niko Kokko – basso, taustalaulu * Janne Lehto – kitarat, taustalaulu * Tero Pennanen – kosketinsoittimet * Jan Pethman – rummut, lyömäsoittimet === Vierailevat muusikot === * Christa – taustalaulu (kappaleet 3, 5, 8, 9 ja 12) * Sami Lehto – ohjelmointi (kappale 5) * Marjo Leinonen – taustalaulu (kappale 7) * Heikki Hämäläinen, Mauri Pietikäinen, Yrjö Lasonpalo, Heikki Vehmanen, Seppo Rautasuo, Veli-Matti Iljin, Kari Lindstedt ja Teppo Ali-Mattila – jouset (kappale 2) * Riku Niemi – kapellimestari, jousien orkestrointi (kappale 2) === Tuotanto === * Jyrki Tuovinen – äänittäjä, miksaaja * Ilu Herkman – äänittäjä, miksaaja * Juha Heininen – äänittäjä == Arvostelut == * Soundi: == Lähteet == Luokka: Vuoden 2001 albumit Luokka: Maija Vilkkumaan albumit
Jakkukylä

Jakkukylä on kylä ja taajama Iissä Pohjois-Pohjanmaalla. Jakkukylän taajamassa on 417 asukasta (30.8.2016). Kylä sijaitsee Iijoen varressa, molemmin puolin jokea: pohjoispuolella Iin ja Yli-Iin välisen seututien 851 varrella ja eteläpuolella Maalismaantien varrella. Yli-Iin taajamaan on matkaa noin 16 kilometriä ja Iin keskustaan noin 13 kilometriä. Kylän kohdalta Iijokea pitkin pääsee veneellä ylävirtaan Ouluun Maalismaan voimalaitokselle asti ja alavirtaan Iihin Raasakan voimalaitokselle. Kylässä toimii oma koulu, Jakun ala-aste. Kylä muodostuu pienemmistä osista, jotka ovat Rajala, Niskala, Räihänniemi ja Jakkuranta. Jakkukylä kuului aiemmin Yli-Iin kuntaan, joka liittyi Ouluun vuoden 2013 alussa. Vuonna 2015 Jakkukylä ilmaisi halunsa liittyä Iin kuntaan osakuntaliitoksella. Sekä Oulun kaupunginvaltuusto että Iin kunnanvaltuusto puolsivat asiaa, ja valtiovarainministeriö hyväksyi osakuntaliitoksen huhtikuussa 2017. Muutos astui voimaan vuoden 2018 alussa. Marraskuussa 2019 Jakkukylään alettiin rakentaa Pohjois-Euroopan pisintä kevyen liikenteen riippusiltaa. Silta ylittää Iijoen Jakun koulun kohdalta. Sillan oli tarkoitus valmistua syksyllä 2020, mutta sen rakentaminen jouduttiin keskeyttämään saman vuoden keväällä sillan suunnitelmissa ilmenneiden puutteiden vuoksi. Silta avattiin joulukuussa 2021. == Lähteet == == Aiheesta muualla == * Jakkukylän kyläyhdistys Luokka:Yli-Iin kylät Luokka:Iin kylät Luokka:Pohjois-Pohjanmaan maakunnan taajamat
Eija Vilpas (albumi)

Eija Vilpas on vuonna 1993 julkaistu näyttelijä Eija Vilppaan albumi. Albumilla vierailee Vilppaan entinen aviomies näyttelijä Ville Virtanen kappaleessa "Mennään Mäntsälään" ja Mikko Kivinen kappaleessa "Kauhea kankkunen". == Kappaleet == # # # # # # # # # # # # # == Aiheesta muualla == * Eija Vilpas-albumi Suomen äänitearkiston tietokannassa Luokka:Vuoden 1993 esikoisalbumit Luokka:Suomalaiset iskelmäalbumit Luokka:Suomalaiset huumorialbumit
Interbank

Interbank Osakepankki oli ensimmäinen pankki, joka syntyi Suomen suljettuun pankkijärjestelmään. Se oli myös ensimmäinen suomalainen sotien jälkeen perustettu yksityinen pankki. Yhtiö fuusioitui vuonna 1998 Mandatum & Co:n kanssa. == Historia == Yhtiön historia alkoi, kun Jon Hellevig ja hänen veljensä Gert, Ben Wolfram ja Juha Sorvisto perustivat rahoitusyhtiön. Tästä yritys muuttui myöhemmin pankkiiriliikkeeksi, ja vähän myöhemmin siitä tuli myös talletuksia vastaanottava Interbank.Talouselämä Interbank Osakepankki perustettiin vuonna 1988. Synty oli jatkoa ruotsalaisen pörssiyhtiö Independent Finans Ab:n käynnistämälle arvopaperivälitysyhtiölle Independent Pankkiiriliike Oy:lle. Valuuttapankkioikeudet pankki sai vuonna 1989 Sakari Lehtiö, Suomen pankkikriisin taustatekijät, luonne ja kriisinkesto erityisesti säästöpankeissa s. 1-20, 47-53.. Interbank oli yhdessä Ålandsbanken kanssa ainoat pankit, jotka selvisivät ilman valtion tukea Suomen talouskriisistä, jonka aikana Suomen valtio joutui tukemaan pankkeja yhteiskunnallisen velvoitteen täyttämiseksi useilla miljardeilla markoilla.Sakari Lehtiö, Suomen pankkikriisin taustatekijät, luonne ja kriisinkesto erityisesti säästöpankeissa s. 17-22. Keijo K. Kulha, Kuilun partaalla suomalainen pankkikriisi 1991-1995 s. 7-11. Kustaa Hulkko, Pankkivaltuuston keskusteluja rahapolitiikasta ja pankkikriisistä s. 72-77. Osakkeet olivat teollisuuden ja rahoitusyhtiöiden, kuten VenatorinPörssitieto omistuksessa, mutta myös yksityishenkilöt omistivat pankin osakkeita suoraan ja rahoitusyhtiöiden kautta.Sakari Lehtiö, Suomen pankkikriisin taustatekijät, luonne ja kriisinkesto erityisesti säästöpankeissa s. 47-53. Interbankin tilanne oli 1990-luvun lopulla heikko. Ratkaisuksi tuli fuusio. Mandatum & Co ja Interbank Osakepankki fuusioituvat vuonna 1998 Mandatum Pankiksi.Talouselämä ==Pörssihistoria== Interbank Osakepankin osakkeet listattiin myös Helsingin arvopaperipörssiin vuonna 1989. Fuusion jälkeen Mandatum sai paikan pörssilistalta. ==Talousrikosvyyhti== Pankin ympärillä pyöri 1990-luvun alussa talousrikosvyyhti, jonka seurauksia puitiin oikeudessa vielä 2000-luvulla. Interbankin omistaneet holding-yhtiöt myivät Interbankin osakkeensa 74 miljoonan markan kauppahinnasta vuonna 1993. Kari Uoti ei oikeuden päätöksen mukaan maksanut veroja näistä kaupoista, vaan siirsi varat ulkomaille. Interbankin toimitusjohtaja Mtv3-uutiset, luettu 16.9.2007Yle MOT Luettu 16.9.2007Juha Sorvisto, Venatorin (yksi Interbankin omistavista holding- yhtiöistä) toimitusjohtaja, tuomittiin samassa yhteydessä puolentoista vuoden vankeuteen. Pankin muita johtokunnan jäseniä ei ole tuomittu Venatorin sotkuissa taikka muustakaan lainvastaisesta toiminnasta.Kauppalehti 7.8.1997 ==Lähteet== ==Aiheesta muualla== *Yle Mot *Venator Invest Oy Pörssitiedon netissä Luokka:Entiset suomalaiset pankit Luokka:Entiset suomalaiset pörssiyhtiöt
Tell Hamoukar

Tell Hamoukar oli muinainen kaupunki Luoteis-Syyriassa Eufratin sivuhaaran Khabur-joen altaassa, pohjoisessa Mesopotamiassa. Kaupunki on nykyisellä Jaziran alueella, Al-Hasakan maakunnassa lähellä Irakin rajaa. Khabur-joen allas sijaitsee sadeviljelyvyöhykkeen rajalla, mutta siellä on myös joen tulvatasankoa. Kaupungin uskotaan kasvaneen 32 eekkerin kokoiseksi vuoteen 3700 eaa. mennessä, mutta seuraavana 200 vuotena siellä ei näkynyt saviastioissa lainkaan Urukin vaikutusta, ja vuoden 3200 eaa. jälkeen vain hiukan. http://www.nytimes.com/library/national/science/052300sci-archaeo- syria.html Keskustan ala oli 16 ha, jota ympäröi 280 ha asutus. Kaupunginmuurit ajoittuvat myöhäiselle kalkoliittiselle eli myöhäiskuparikaudelle.http://www.archaeology.org/online/news/hamoukar.html Kaupunki lienee ollut pitkään Urukia suurempi. Tämä muuttaa perinteistä kuvaa siitä, että kaupungistunut yhteiskunta olisi syntynyt eteläisessä Mesopotamiassa. Hamoukarissa oli erikoistunutta työvoimaa, massatuotantoa, hallitus ja lait, sekä taiteilijoita. Arvellaan, että kaupunki syntynyt huomattavasti ennen kirjoituksen keksimistä, toisin kuin Sumerin kaupunkien on tähän asti uskottu syntyneen kirjoituksen keksimisen aikoihin. Vastaava vanha kaupunki samalla alueella oli Tell Brak.Tieteen kuvalehti, numero 13 vuonna 2007, sivu 36- Urukin uskotaan vallanneen kaupungin 3500 eaa. päätellen sieltä löydetyistä lukuisista lingon ammuksista. Kulttuurikehityksen painopiste siirtyi etelään. ==Lähteet== ==Aiheesta muualla== * Hamoukar Project Homepage at the Oriental Institute of the University of Chicago * Video on Hamoukar Expedition at the University of Chicago website * "In the Ruins: Tell Hamoukar", New York Times Science Video (16.1.2007). * "New details of first major urban battle emerge along with clues about civilization’s origins", press release by University of Chicago News Office (16.1.2007). * "University of Chicago-Syrian team finds first evidence of warfare in ancient Mesopotamia", press release by University of Chicago News Office (16.12.2005). * "Ruins in Northern Syria Bear the Scars of a City’s Final Battle" by John Wilford, New York Times (16.1.2007) * "Archaeologists Unearth a War Zone 5,500 Years Old" by John Wilford, New York Times (16.12.2005; reposted by University of Chicago News Office) *Truefacts article Luokka:Muinainen Lähi-itä Luokka:Syyrian historia Luokka:Arkeologiset kohteet Syyriassa Luokka:Al- Hasakan maakunta
Karjalankylä

Karjalankylä on kylä Oulussa, Pohjois-Pohjanmaalla. Kylä sijaitsee Yli-Iin ja Iin välisen seututien 851 varressa. Matkaa Yli-Iin taajamaan kertyy noin 8,3 kilometriä ja Iihin noin 18 kilometriä. ==Lähteet== Luokka:Yli-Iin kylät
Haapakoski (Yli-Ii)

Haapakoski on kylä Oulun kaupungin Pahkalan kaupunginosassa, entisen Yli-Iin kunnan alueella. Kylä sijaitsee yhdystien 8540 varressa, noin 19 kilometriä Yli-Iin keskustaajamasta itään. Haapakoskella sijaitsee Pohjolan Voiman omistama vuonna 1963 valmistunut Haapakosken vesivoimalaitos, jonka teho on 33 megawattia ja putouskorkeus 16 metriä. == Lähteet == Luokka:Yli-Iin kylät
Länsi-Yhdysvaltain Grand Prix 1980

Länsi-Yhdysvaltain Grand Prix 1980 oli Formula 1 -sarjan osakilpailu, joka ajettiin 30. maaliskuuta 1980 Long Beachin katuradalla Yhdysvalloissa. Kilpailun voitti Brabhamilla ajanut Nelson Piquet, jolle voitto oli hänen uransa ensimmäinen. Clay Regazzoniin Ensign-autosta hajosi jarrupoljin suoran lopussa, jolloin hän törmäsi pysäköityyn autoon. Regazzoni kimposi törmäyssuojiin ja hän halvaantui vyötäröstä alaspäin onnettomuudessa. Hänen F1-uransa päättyi onnettomuuden johdosta. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Nelson Piquet Brabham- Ford 80 1.50.18,550 1 9 2 29 Riccardo Patrese Arrows-Ford 80 + 49,212 8 6 3 20 Emerson Fittipaldi Fittipaldi-Ford 80 + 1.18,563 24 4 4 7 John Watson McLaren- Ford 79 + 1 krs. 21 3 5 1 Jody Scheckter Ferrari 79 + 1 krs. 16 2 6 25 Didier Pironi Ligier-Ford 79 + 1 krs. 9 1 7 30 Jochen Mass Arrows-Ford 79 + 1 krs. 17 8 4 Derek Daly Tyrrell-Ford 79 + 1 krs. 14 9 16 René Arnoux Renault 78 + 2 krs. 2 10 15 Jean-Pierre Jabouille Renault 71 + 9 krs. 11 Kesk. 21 Keke Rosberg Fittipaldi-Ford 58 Ylikuumeneminen 22 Kesk. 14 Clay Regazzoni Ensign- Ford 50 Halvaantumiseen johtanut ulosajo 23 Kesk. 23 Bruno Giacomelli Alfa Romeo 49 Ulosajo 6 Kesk. 27 Alan Jones Williams-Ford 47 Ulosajo 5 Kesk. 2 Gilles Villeneuve Ferrari 46 Voimansiirto 10 Kesk. 22 Patrick Depailler Alfa Romeo 40 Jousitus 3 Kesk. 26 Jacques Laffite Ligier-Ford 36 Rengasrikko 13 Kesk. 31 Eddie Cheever Osella-Ford 11 Voimansiirto 19 Kesk. 28 Carlos Reutemann Williams-Ford 3 Voimansiirto 7 Kesk. 3 Jean-Pierre Jarier Tyrrell- Ford 3 Ulosajo 12 Kesk. 12 Elio de Angelis Lotus-Ford 3 Ulosajo 20 Kesk. 9 Jan Lammers ATS-Ford 0 Voimansiirto 4 Kesk. 11 Mario Andretti Lotus-Ford 0 Ulosajo 15 Kesk. 6 Ricardo Zunino Brabham-Ford 0 Ulosajo 18 DNQ 18 Dave Kennedy Shadow-Ford DNQ 17 Geoff Lees Shadow-Ford DNQ 8 Stephen South McLaren-Ford == Muuta == *Paalupaikka: Nelson Piquet – 1.17,694 *Nopein kierros: Nelson Piquet – 1.19,83 (kierroksella 38) *Mario Andrettin sadas kilpailu *Nelson Piquet ensimmäinen voitto, paalupaikka ja johtokierros *Arrows-tallin 50. kilpailu *Brabham-tallin 120. nopein kierros == Lähteet == Luokka:Formula 1 -kausi 1980 Luokka:Länsi-Yhdysvaltain Grand Prix
Sunshine

Sunshine on Danny Boylen ohjaama brittiläinen sci-fi-elokuva, joka sai ensi- iltansa 6. huhtikuuta 2007. ==Tarina== Vuonna 2057 Aurinko on sammumassa ja uhkaa tuhota elämän Maapallolla. Icarus II -avaruusalus on lähetetty uudelleensytyttämään Aurinko, kun ensimmäinen yritys Icarus I epäonnistui tuntemattomasta syystä seitsemän vuotta aiemmin. ==Rooleissa== == Lähteet == == Aiheesta muualla == * Elokuvan viralliset kotisivut Luokka:Alex Garlandin käsikirjoittamat elokuvat Luokka:Avaruuselokuvat Luokka:Danny Boylen ohjaamat elokuvat Luokka:Katastrofielokuvat Luokka:Tieteiselokuvat Luokka:Vuoden 2007 brittiläiset elokuvat
Taipaleenkylä (Haukipudas)

Taipaleenkylä on kylä Oulun Haukiputaalla, Pohjois-Pohjanmaalla. Kylä sijaitsee entisen Kiimingin ja Haukiputaan kunnanrajan tuntumassa, ja matkaa Haukiputaan keskustaan kertyy 12,2 kilometriä. Luokka: Haukiputaan kylät ja alueet
Taipaleenkylä

Taipaleenkylä voi tarkoittaa seuraavia maantieteellisiä kohteita: * Taipaleenkylä, kylä Alavudella * Taipaleenkylä, kylä Haukiputaalla * Taipaleenkylä, kylä Kemissä * Taipaleenkylä, kylä Äänekoskella.
Papinjärvi

thumb|Moottoriveneilyn kieltävä kyltti. Papinjärvi on järvi Oulussa Oulunsalon suuralueella Kylänpuolen kaupunginosassa, Oulunsalon taajaman länsipuolella ja Oulun lentoaseman luoteispuolella. Papinjärven geologinen rakenne on 9 000 vuotta vanha, mutta merestä järvi nousi vasta noin tuhat vuotta sitten. Järvi tunnettiin alun perin nimellä Isojärvi, nykyisen nimensä se sai 1800-luvun alussa. Papinjärvi on matala, rannoilta hiekkapohjainen ja niukkaravinteinen. Järvellä on pituutta runsas kilometri ja leveyttä puolesta kilometristä 800 metriin. Papinjärvi on savipohjainen orsivesijärvi, jonka syvin kohta on noin 2,5 metriä. Vedenkorkeus ei vaihtele kovin paljon, sillä järvellä ei ole merkittäviä tulo- ja lasku-uomia. Tämän vuoksi Papinjärven vesi vaihtuu hitaasti. Järvi on lievästi rehevä. Veden humuspitoisuus on alhainen ja vesi kirkasta. Vesi on hapanta (pH 5,3–6,8). Järven happitilanne on ollut melko hyvä, ja sitä tarkkaillaan joka kolmas vuosi. Mittauksessa 3.1.2006 happipitoisuus oli 13,3 mg/l. Järvi on merkitty Oulun kaupungin kaavaan luonnon monimuotoisuuden kannalta erityisen tärkeänä alueena. Papinjärvi kuuluu kansallisesti tärkeiden lintualueiden luetteloon (FINIBA). Järvellä on uimaranta. Järven ranta-alueilla (pääosin luoteisrannalla) on vapaa-ajan asuntoja. Järven lähettyvillä sijaitsee myös hiihtourheilukeskus Kisakangas. ==Lähteet== ==Aiheesta muualla== * Papinjärven rehevöitymisestä ja happamoitumisesta * Ss. 69-72 Luokka:Oulunsalon luonto Luokka:Oulun järvet
Seututie 942

Seututie 942 on Etelä-Lapissa Ranuan kunnan ja Rovaniemen kaupungin alueella kulkeva seututie. Tie kulkee Ranuan keskustasta Simojärven länsirantaa sivuten Kortteenperän ja Pohjaslahden kautta Rovaniemen puolella sijaitsevaan Juotasniemeen, jossa se liittyy kantatiehen 81. Tien pituus on 60 kilometriä. Tie on päällystetty, kaksikaistainen ja hyväkuntoinen. 942 Luokka:Ranuan liikenne Luokka:Rovaniemen liikenne
Petäjäjärvi (Ranua)

Petäjäjärvi on Ranuan kunnassa sijaitseva kylä. Kylä sijaitsee kunnan kaakkoisosassa seututien 858 varressa. Petäjäjärven asutus on rakentunut kolmelle kyläalueelle. Kaksi niistä sijoittuvat Petäjäjärven eteläpuoliskon itä- ja länsirannoille ja kolmas järven pohjoiskärkeen Yläsalmen ja Alasalmen väliselle alueelle. ==Lähteet== Luokka:Ranuan kylät
Heitä sikaa

Heitä sikaa () on David Moffat Enterprisen vuonna 1977 julkaisema peli. Se on kahden tai useamman henkilön pelattava seurapeli, jossa tarkoituksena on kahta muovista valmistettua sikahahmoa heittämällä kerätä pisteitä. Pelin voittamiseksi pelaajan pitää saada vähintään 100 pistettä. Pelaajat heittävät vuorollaan sikoja. Yksi vuoro koostuu yhdestä tai useammasta heitosta. Pisteiden määrä määräytyy siitä mihin asentoon siat heitettäessä jäävät. Jos siat jäävät asentoon 'läskilortti', pelaaja ei saa enää jatkaa vuoroaan ja menettää vuorollaan saamansa pisteet. Jos tulee asento 'pelkkää pekonia', pelaaja menettää kaikki pisteensä. Jos taas pelaaja heittää 'kinkkukohokkaan', pelaaja poistetaan pelistä kokonaan. Kun pelaaja haluaa lopettaa vuoronsa, vuorolla saadut pisteet lisätään pelaajan aiemmin saamiin pisteisiin ja vuoro siirtyy seuraavalle. == Asennot ja pisteet == Yhden sian pisteet * Tavallinen sika = Yksi sika jää maahan jaloilleen, 5 pistettä. * Sianselkä = Yksi sika jää maahan selälleen, 5 pistettä. * Siansyltty = Yksi sika jää maahan etujalkojensa ja kärsänsä varassa, 10 pistettä. * Etupotka = Yksi sika jää maahan toisen korvansa ja toisen etujalkansa varaan, 15 pistettä. Yhdistelmät * Jos sioilla on eri asennot (tavallinen sika, sianselkä, siansyltty tai etupotka), pisteet lasketaan yhteen. Esimerkiksi sianselkä + siansyltty = 15 pistettä. Tuplasiat * Läskilortti = Siat jäävät maahan eri kyljille, 0 pistettä ja pelaaja menettää vuorollaan keräämänsä pisteet. * Silavaa = Siat jäävät maahan samalle kyljelle, 1 piste. * Tuplatavallinen sika = Molemmat siat jäävät jaloilleen, 20 pistettä. * Tuplasianselkä = Molemmat siat jäävät selälleen, 20 pistettä. * Tuplasiansyltty = Molemmat siat jäävät siansylttyasentoon, 40 pistettä. * Tuplaetupotka = Molemmat siat jäävät etupotka-asentoon, 60 pistettä. * Pelkkää pekonia = Siat asettuvat niin, että ne koskevat toisiaan, menetät kaikki pisteesi. * Kinkkukohokas = Alempi sika seisoo normaalisti neljällä sorkallaan ja päällimmäinen sika on samassa asennossa alemman sian päällä. Jos saat kinkkukohokkaan, sinut poistetaan pelistä.* === Huomautukset === * Kinkkukohokkaan asennosta pelaaja jää kiinni fuskaamisesta, koska tavallisella tyylillä heitettynä sikoja on mahdotonta saada Kinkkukohokkaan asentoon. == Lähteet == * Tacticin Heitä sikaa -peli ja sen ohjeet. Luokka:Noppapelit
Petäjäjärvi

Petäjäjärvi on usean järven nimi: ==Suomessa== * Petäjäjärvi, järvi Enontekiöllä * Petäjäjärvi, järvi Ikaalisten Juhtimäessä * Petäjäjärvi, järvi Leppävirralla * Petäjäjärvi, järvi Orivedellä * Petäjäjärvi, järvi Ranualla * Petäjäjärvi, järvi Ruovedellä * Petäjäjärvi, järvi Virroilla * Petäjäjärvi, järvi Ylöjärven Aurekoskella * Petäjäjärvi, järvi Ylöjärven Kurussa * Petäjäjärvi, järvi Ylöjärven Poikeluksessa ==Venäjällä== * Petäjäjärvi, järvi Karjalan tasavallan Suojärven piirissä, ennen alueluovutuksia Korpiselän kunnassa ==Katso myös== * Iso Petäjäjärvi, järvi Orivedellä * Vähä Petäjäjärvi, järvi Orivedellä * Vähä Petäjäjärvi, järvi Ylöjärvellä Luokka:Järvien täsmennyssivut
Pohjaslahti–Piittisjärvi

Pohjaslahti–Piittisjärvi on kahden kylän muodostama kyläyhteisö Ranuan kunnassa, Peräpohjolassa Lapin maakunnassa. Kyläyhteisö sijaitsee aivan Ranuan pohjoisosassa seututie 942:n varressa. Matkaa Ranuan keskustaan kertyy noin 46 kilometriä. == Lähteet == Luokka:Ranuan kylät
Rotestilaulu (albumi)

20 suosikkia – Rotestilaulu on vuonna 1998 julkaistu kokoelma-albumi, joka sisältää 20 huumorilaulua eri esittäjien esittäminä vuosilta 1949–1978. Albumin on julkaissut CD-levynä ja C-kasettina Fazer Records. ==Kappaleet== # Simo Salminen, 1968 # Simo Salminen ja Spede Pasanen, 1966 # Simo Salminen, 1968 # Reino Helismaa, 1949 # Spede Pasanen, 1966 # Ismo Kallio, 1962 # Simo Salminen, 1968 # Ismo Kallio, 1962 # Jukka Virtanen, 1969 # Pertti Metsärinteen yhtye, 1970 # Simo Salminen, 1966 # Juha Vainio, 1968 # Reijo Tani, 1972 # Leo Jokela, 1970 # Simo Salminen, 1968 # Pentti Oskari Kankaan 7 seinähullua veljestä, 1973 # Simo Salminen, 1969 # Songilo, 1978 # Reijo Tani ja Pertti Metsärinteen yhtye, 1967 # Leo Jokela ja Spede Pasanen, 1964 ==Katso myös== * 20 suosikkia -sarjan muut levyt ==Aiheesta muualla== * 20 suosikkia – Rotestilaulu Suomen äänitearkiston tietokannassa Luokka:Vuoden 1998 kokoelma- albumit Luokka:Suomalaiset huumorialbumit
Saariharju

Saariharju on kylä Ranuan kunnassa, Peräpohjolassa, Lapin maakunnassa. Se sijaitsee kunnan itäosassa, Ranuan ja Posion välisen seututie 941:n varressa. Matkaa Ranuan keskustaan kertyy noin 33 kilometriä ja Posion keskustaan noin 56 kilometriä. Saarijharjulla on vakituisesti asuttuja talouksia noin 50 ja asukkaita 110. Saariharjulla sijaitsee Saariharjun koulu ja alueella käy kirjastoauto sekä siellä toimii mm. metsästysseura Saariharjun Seudun Erä. Metsästysseuralla on Saariharjun kylällä seuran maja. == Lähteet == Luokka:Ranuan kylät
Suomi–DDR-Seura

Suomi–DDR-Seura oli suomalainen Itä-Saksan (DDR) ystävyysseura. Seuran johdossa oli poliitikkoja sekä oikeisto- että vasemmistopuolueista. Saksalaisten keskuudessa toimi vastaavasti DDR–Suomi-seura, joka ylläpiti muun muassa DDR-Kulturzentrumia Helsingin HakaniemessäDDR-Kulturzentrum Helsinki 25 vuotta (DDR-Kulturzentrum Helsinki 1985). Seuran toiminta päättyi 1990-luvun alkuvuosina DDR:n lakkauttamisen myötä. Suomi–DDR-Seura perustettiin vuonna 1954. Järjestö ajoi 1960-luvulla näkyvästi Itä-Saksan itsenäisyyden tunnustamista. Vuonna 1970 seura perusti DDR:n tunnustamiskomitean edistämään tavoitetta. Seuran toiminnanjohtajana toimi tällöin Ontro Virtanen. Seuran julkilausumissa myötäiltiin DDR:n ja "muiden rauhanvoimien" näkemyksiä maailmanpolitiikasta. Seura järjesti muun muassa sosialististen maiden elokuvien esityksiä ja taidenäyttelyitä. Järjestö sai valtionapua ja muun muassa presidentit Urho Kekkonen ja Mauno Koivisto pitivät seuran työtä arvokkaana. 1980-luvun puolivälissä seuralla oli 24 paikallisosastoa. ==Puheenjohtajat== *1968–1988 Veikko Savela ==Varapuheenjohtajat== *Matti Lepistö *Valdemar Sandelin *Matti Ahde *Kari Jylhä ==Lähteet== Luokka:Lakkautetut suomalaiset ystävyysseurat Luokka:Saksan ja Suomen väliset suhteet
Telkkälä (Ranua)

Telkkälä on kylä Ranuan kunnassa, Peräpohjolassa Lapin maakunnassa. Kylä sijaitsee aivan Ranuan eteläosassa, lähellä Asmuntin kylää Ranuan ja Pudasjärven rajalla. Matkaa Ranuan keskustaan kertyy 36,3 kilometriä ja Pudasjärven keskustaan 49,5 kilometriä. Luokka:Ranuan kylät
Telkkälä

Telkkälä voi tarkoittaa seuraavia maantieteellisiä kohteita: * Telkkälä, kylä Muolaassa * Telkkälä, kylä Ranualla * Telkkälä, kylä Sotkamossa * Telkkälä, kylä Taipalsaaressa.
Mario Davidovsky

Mario Davidovsky (4. maaliskuuta 1934 – 23. elokuuta 2019) oli syntyjään argentiinalainen, vuodesta 1960 Yhdysvalloissa asunut säveltäjä. Hänen vanhempansa olivat liettualaisia maahanmuuttajia. Davidovsky aloitti viulunsoiton ja säveltämisen lapsena. Hän valmistui ennen maastamuuttoaan Buenos Airesin yliopistosta. Vuonna 1958 hän sai Aaron Coplandilta ja Milton Babbittilta opetusta nykyisessä Tanglewoodissa Massachusettsissa. Davidovskyn kiinnostus elektronista musiikkia kohtaan heräsi pian, ja hän asettui parin vuoden kuluttua New Yorkiin. Davidovsky sai vuonna 1971 Pulitzerin musiikkipalkinnon. Hän on toiminut vuodesta 1982 American Academy of Arts and Lettersin jäsenenä. Davidovskyn tunnetuimpiin teoksiin kuuluvat hänen 12 osaansa Synchronisms-sarjassa (1962–2006). Hän on säveltänyt lisäksi mm. muuta elektronista musiikkia, kuten Electronic Studyt 1 (1961), 2 (1962) ja 3 (1965) sekä jousikvartettoja. 1970-luvun jälkeen hän on keskittynyt lähinnä muuhun kuin elektroniseen musiikkiin. ==Lähteet== Luokka:Argentiinalaiset säveltäjät Luokka:Yhdysvaltalaiset säveltäjät Luokka:Vuonna 1934 syntyneet Luokka:Vuonna 2019 kuolleet Luokka:Musiikin Pulitzer-palkinnon saaneet
Halim El-Dabh

Halim El-Dabh (; 4. maaliskuuta 1921 Kairo, Egypti – 2. syyskuuta 2017 Kent, Ohio, Yhdysvallat) oli egyptiläis-yhdysvaltalainen säveltäjä. El-Dabh syntyi Kairossa ja valmistui vuonna 1945 nykyisestä Kairon yliopistosta. Hän lähti Yhdysvaltoihin Fulbright-stipendin turvin vuonna 1950. Hänen tärkeimpiä sävellyksenopettajiaan olivat John Donald Robb, Ernst Krenek, Francis Judd Cooke, Aaron Copland, Irving Fine ja Luigi Dallapiccola. El-Dabhille myönnettiin Yhdysvaltain kansalaisuus vuonna 1961. Hän sävelsi mm. baletteja Martha Grahamille (Clytemnestra 1958, One More Gaudy Night 1961, A Look at Lightning 1962, Lucifer 1975). Hän oli myös keskeisiä nimiä elektronisen musiikin alalla ja tutki useiden maiden perinnemusiikkia. ==Lähteet== Luokka:Yhdysvaltalaiset säveltäjät Luokka:Egyptiläiset säveltäjät Luokka:Vuonna 1921 syntyneet Luokka:Vuonna 2017 kuolleet
Jaakko Laajava

Jaakko Tapani Laajava (s. 23. kesäkuuta 1947 Joensuu)Kuka kukin on 2007, Otava 2006 on toiminut Suomen ulkoasiainministeriön ulko- ja turvallisuuspoliittisena alivaltiosihteerinä 1. huhtikuuta 2010 alkaen. Tätä ennen hän toimi vuodesta 2005 suurlähettiläänä Britanniassa. Laajavalla on takanaan pitkä ura ulkoasiainhallinnon palveluksessa. ==Ura ulkoasiainhallinnossa== Vuosina 2001–2004 Laajava toimi ulkoasiainministeriön poliittisena alivaltiosihteerinä. Hän ei silti ollut mukana Alivaltiosihteeri- huumoriryhmässä Laajava on ollut suurlähettiläänä Yhdysvalloissa 1996–2001. Sinne hän siirtyi oltuaan ulkoasiainministeriön poliittisen osaston apulaisosastopäällikkönä ja päällikkönä 1990-1996\. Hän oli ministerineuvos ja suurlähettilään sijainen Suomen Yhdysvaltain suurlähetystössä 1986-1990\. Ulkoasiainhallinnon palvelukseen hän tuli ensimmäisen kerran vuonna 1971. 1970-luvulla Laajava toimi avustajana, lähetystösihteerinä ja ulkoasiainsihteerinä mm. Sveitsissä, Puolassa, Jugoslaviassa ja Espanjassa. Vuonna 2011 Laajava valittiin Lähi-idän ydinaseettomasta vyöhykkeestä neuvottelevan konferenssin fasilitoijaksi. ==Muu toiminta== Laajava kuului 1970-luvun alussa Suomen Ylioppilaskuntien Liiton edustajana DDR:n tunnustamiskomiteaan. Tällöin hän oli liberaalisen kansanpuolueen jäsen. Laajavalta on kandidaatin tutkinto (B.A.) Tukholman yliopistosta vuodelta 1972 ja maisterin tutkinto (M.A.) Helsingin yliopistosta samalta vuodelta. ==Lähteet== Luokka:Suomalaiset alivaltiosihteerit Luokka:Suomen Yhdysvaltain suurlähettiläät Luokka:Vuonna 1947 syntyneet Luokka:Elävät henkilöt
Dave Kennedy

David "Dave" Kennedy (s. 15. tammikuuta 1953 Sligo, Irlanti) on entinen irlantilainen Formula 1 -kuljettaja. ==Ura== ===Pikkuformulasarjat=== Ennen Formula 1:iä Kennedy kilpaili useissa eri pikkuformulasarjoissa, mm. Formula Fordeja sekä Italian ja Euroopan Formula 3:issa. Kennedy oli myös Irlannin moottoriurheilun pioneereja, joka ensimmäisenä irlantilaisena voitti vuoden 1976 Townsend Thoresen Britannian Formula Ford-mestaruuden. ===Formula 1=== Kennedy osallistui urallaan 7 kilpailuun Shadow-tallin autolla, mutta ei selvittänyt koskaan karsintaa eikä näin ollen päässyt mukaan itse kilpailuun kertaakaan. Hän osallistui myös kahteen sarjan ulkopuoliseen kilpailuun. Vuosi Talli Valmistaja Moottori 1 2 3 4 5 6 7 8 9 10 11 12 13 14 Sija Pisteet 1980 Shadow Cars Shadow DN11 Cosworth V8 ARG DNQ BRA DNQ RSA DNQ USW DNQ BEL DNQ NC 0 1980 Theodore Shadow Shadow DN11 Cosworth V8 MON DNQ NC 0 1980 Theodore Shadow Shadow DN12 Cosworth V8 FRA DNQ GBR GER AUT NED ITA CAN USA NC 0 ===Paluu pienempiin sarjoihin=== F1-kauden jälkeen Kennedy siirtyi rata-autojen pariin ja voitti Le Mansin 24 tunnin ajojen IMSA-sarjan vuosina 1987 ja 1989. ==Muuta== Kilpauransa jälkeen Kennedy siirtyi työskentelemään Status GP:lle, jossa hän toimi aluksi A1 GP:n aikoina tallipäällikkönä ja sen jälkeen tallin hallinnollisella puolella. Vuodesta 1995 lähtien Kennedy on toiminut myös F1-lähetysten kommentaattorina Irlannin televisiossa. ==Lähteet== Luokka:Irlantilaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1953 syntyneet Luokka:Elävät henkilöt